Kozyradka

Kozyradka (Trigonella foenum-graecum) je rostlina ze swójby łušćinowcow (Fabaceae).

 Wo mjenje 
Łaćonske mjeno foenum-graecum woznamjenja „grjekske syno“.

 Wopis 
Cyła rostlina ma sylnu wóń.

Rostlina ma kulojte, rozhałužkowane wurostki a dołhi čopojty korjeń.

 Łopjena 
Dźećelojte łopjena  su 3-ličbne, stołpikowe, docpěje dołhosć wot něhdźe 2 cm, su podołhojće owalne a na kóncach něšto rězane.

 Kćenja a płody 
Wona kćěje wot meje hač do junija. Kćenja su małe, nažółč běłe a na spódku jasnofijałkojte a steja na krótkim stołpiku we łopjenskich rozporach. Z jich so wuwiwaja hač do 10 cm dołhe, wuske, róžkoformowe łušćiny. W jich su twjerde, praworóžkate symjenja. 

 Stejnišćo 
Wona ma radšo stejnišćo z wjele słónčneho swětła a radšo hlinjanu pódu.

 Nóžki 


 Žórła 

 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Łušćinowcy